CELEX: 32003D0655
Language: bg
Date: 2003-09-12 00:00:00
Title: Решение на Комисията от 12 септември 2003 година относно процедурата за удостоверяване на съответствието на строителни продукти съгласно член 20, параграф 2 от Директива 89/106/ЕИО на Съвета във връзка с комплекти водонепропускливи покрития за подове и стени в мокри помещения (нотифицирано под номер С(2003) 3246)Текст от значение за ЕИП.

13/ 40
            
            
               BG
            
            
               Официален вестник на Европейския съюз
            
            
               142
            
         32003D0655
   
               L 231/12
            
            
               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
            
            
               
            
         
      РЕШЕНИЕ НА КОМИСИЯТА
   
   от 12 септември 2003 година
   относно процедурата за удостоверяване на съответствието на строителни продукти съгласно член 20, параграф 2 от Директива 89/106/ЕИО на Съвета във връзка с комплекти водонепропускливи покрития за подове и стени в мокри помещения
   (нотифицирано под номер С(2003) 3246)
   (текст от значение за ЕИП)
   (2003/655/EО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 89/106/ЕИО на Съвета от 21 декември 1988 г. за сближаване на законовите, подзаконовите и административните разпоредби на държавите-членки по отношение на строителните продукти (1), последно изменена с Директива 93/68/ЕИО (2), и по-специално член 13, параграф 4 от нея,
   като има предвид, че:
   
               (1)
            
            
               От Комисията се изисква да избере между двете процедури съгласно член 13, параграф 3 от Директива 89/106/ЕИО за удостоверяване на съответствието на даден продукт най-малко обременителната процедура, съвместима с изискванията за безопасност. Следователно е необходимо да се реши дали за даден продукт или група продукти съществуването на система за фабричен производствен контрол, осъществяван от производителя, е необходимо и достатъчно условие за удостоверяване на съответствие, или дали по причини, свързани с удовлетворяването на критериите, посочени в член 13, параграф 4, е необходима намесата на одобрен орган за сертифициране.
            
         
               (2)
            
            
               Член 13, параграф 4 изисква така определената процедура да бъде посочена в мандатите и в техническите спецификации. Следователно понятието продукти или група продукти е желателно да се дефинира така, както се употребява в мандатите или в техническите спецификации.
            
         
               (3)
            
            
               Двете процедури, предвидени в член 13, параграф 3, са описани подробно в приложение III към Директива 89/106/ЕИО. Следователно е необходимо да се уточнят ясно методите, чрез които двете процедури трябва да се прилагат, съгласно приложение III, за всеки отделен продукт или група продукти, поради това, че приложение III дава предпочитание на определени системи.
            
         
               (4)
            
            
               Процедурата, посочена в член 13, параграф 3, буква а), отговаря на системите, посочени в първата възможност, без постоянен надзор, и втората и третата възможност от приложение III, раздел 2, ii). Процедурата, посочена в член 13, параграф 3, буква б), отговаря на системите, посочени в приложение III, раздел 2, i) и в първата възможност, с постоянен надзор, от приложение III, раздел 2, ii).
            
         
               (5)
            
            
               Мерките, предвидени в настоящото решение, са в съответствие със становището на Постоянния комитет по строителство,
            
         ПРИЕ НАСТОЯЩОТО РЕШЕНИЕ:
   Член 1
   Съответствието на продуктите, посочени в приложение I, се удостоверява чрез процедура, при която освен система за фабричен производствен контрол, управлявана от производителя, в оценката и надзора на производствения контрол или на самия продукт се включва и одобрен орган за сертифициране.
   Член 2
   Процедурата за удостоверяване на съответствие съгласно приложение II се посочва в мандатите за насоки за Европейски технически одобрения.
   Член 3
   Адресати на настоящото решение са държавите-членки.
   
      Съставено в Брюксел на 12 септември 2003 година.
      
         
            За Комисията
         
         Erkki LIIKANEN
         
         
            Член на Комисията
         
      
   
   
      (1)  ОВ L 40, 11.2.1989 г., стр. 12.
   
      (2)  ОВ L 220, 30.8.1993 г., стр. 1.
   ПРИЛОЖЕНИЕ I
   Комплекти водонепропускливи покрития за подове и стени в мокри помещения
   
               —
            
            
               За приложение в строителни конструкции (с изключение на плувни басейни и индустриални технологии).
            
         ПРИЛОЖЕНИЕ II
   
      Забележка: За продукти с повече от едно предназначение, специфицирани в следните групи, задачите на одобрения орган, произтичащи от съответните системи за удостоверяване на съответствие, са кумулативни.
   Комплекти водонепропускливи покрития за подове и стени в мокри помещения (1/2)
   Системи за удостоверяване на съответствие
   За изброения/те по-долу продукт/и и неговото/тяхното предназначение от Европейската организация за техническо одобрение (ЕОТО) се изисква да уточни следните системи за удостоверяване на съответствие в съответната насока за Европейски технически одобрения:
   
               Продукт/и
            
            
               Предназначение/я
            
            
               Ниво/а или клас/ове
            
            
               Система/и за удостоверяване на съответствие
            
         
               Комплекти водонепропускливи покрития за подове и стени в мокри помещения
            
            
               За приложения в строителни конструкции
            
            
               —
            
            
               2+
            
         
               
                           Система 2+
                        
                        
                           :
                        
                        
                           Виж Директива 89/106/ЕИО, приложение III, раздел 2, ii), първа възможност, включително сертифициране на фабричния производствен контрол от упълномощен орган въз основа на начална инспекция на фабриката и на фабричния производствен контрол, както и на постоянен надзор, оценка и одобрение на фабричния производствен контрол.
                        
                     
         Спецификацията за системата трябва да бъде такава, че да може да се прилага дори когато не е необходимо да се определят експлоатационните качества при дадена характеристика, тъй като най-малко в една от държавите-членки ще се окаже, че няма законово изискване за такава характеристика (виж член 2, параграф 1 от Директива 89/106/ЕИО и където е приложимо, клауза 1.2.3 от Тълкувателните документи). В тези случаи от производителя не трябва да се изисква задължително да потвърди такава характеристика, ако той не желае да декларира експлоатационните качества на продукта в това отношение.
   Комплекти водонепропускливи покрития за подове и стени в мокри помещения (2/2)
   Системи за удостоверяване на съответствие
   За изброения/те по-долу продукт/и и неговото/тяхното предназначение от Европейската организация за техническо одобрение (ЕОТО) се изисква да уточни следните системи за удостоверяване на съответствие в съответната насока за Европейски технически одобрения:
   
               Продукт/и
            
            
               Предназначение/я
            
            
               Ниво/а или клас/ове (огнеустойчивост)
            
            
               Система/и за удостоверяване на съответствие
            
         
               Комплекти водонепропускливи покрития за подове и стени в мокри помещения
            
            
               За приложения, обект на разпоредби за огнеустойчивост
            
            
               А1 (1), А2 (1), В (1), С (1)
               
               А1 (2), А2 (2), В (2), С (2), D, E
               (от A1 до E) (3), F
            
            
               1
               3
               4
            
         
               
                           Система 1
                        
                        
                           :
                        
                        
                           Виж Директива 89/106/ЕИО, приложение III, раздел 2, i), без контролно изпитване на проби.
                        
                     
                           Система 3
                        
                        
                           :
                        
                        
                           Виж Директива 89/106/ЕИО, приложение III, раздел 2, ii), втора възможност.
                        
                     
                           Система 4
                        
                        
                           :
                        
                        
                           Виж Директива 89/106/ЕИО, приложение III, раздел 2, ii), трета възможност.
                        
                     
         Спецификацията за системата трябва да бъде такава, че да може да се прилага дори когато не е необходимо да се определят експлоатационните качества при дадена характеристика, тъй като най-малко в една от държавите-членки ще се окаже, че няма законово изискване за такава характеристика (виж член 2, параграф 1 от Директива 89/106/ЕИО и където е приложимо, клауза 1.2.3 от Тълкувателните документи). В тези случаи от производителя не трябва да се изисква задължително да потвърди такава характеристика, ако той не желае да декларира експлоатационните качества на продукта в това отношение.
   
      (1)  Продукти/материали, при които един ясно различим етап от производствения процес води до повишаване на класа огнеустойчивост (например добавяне на забавители на пожара или ограничаване на органичния материал).
   
      (2)  Продукти/материали, необхванати от бележка под линия ().
   
      (3)  Продукти/материали, които не изискват изпитване за огнеустойчивост (например материали от класове А1 съгласно Решение 96/603/ЕО на Комисията, както е изменено.